नयी दिल्ली। पूर्व दिग्गज भारतीय ओपनिंग जोड़ी वीरेन्द्र सहवाग और गौतम गंभीर समेत कई क्रिकेटरों ने न्यूजीलैंड को 186 रन के बड़े अंतर से पीटकर आईसीसी महिला विश्वकप के सेमीफाइनल में प्रवेश करने वाली भारतीय महिला टीम को बधाई दी है। सहवाग ने ट्वटर पर बधाई देते हुए कहा, कि शानदार जीत के साथ सेमीफाइनल में जगह बनाने वाली भारतीय महिला टीम को बधाई। यह एक बेहतरीन प्रयास था। गंभीर ने कहा, कि महिला टीम को बधाई ,सेमीफाइनल के लिये आप सभी को शुभकामनाएं। हम सभी आपका अपार समर्थन करते हैं। हरभजन ने बधाई संदेश में कहा, बधाई हो आपको। भारतीय टीम के तूफानी प्रयास से न्यूजीलैंड उड़ गया। सेमीफाइनल के लिये आपको शुभकामना। वीवीएस लक्ष्मण ,रविचंद्रन अश्विन और संजय मांजरेकर ने भी महिला टीम को बधाई दी।